CELEX: 62016CN0244
Language: bg
Date: 2016-04-27 00:00:00
Title: Дело C-244/16 P: Жалба, подадена на 27 април 2016 г. от Industrias Químicas del Vallés, S.A. срещу определението, постановено от Общия съд (трети състав) на 16 февруари 2016 г. по дело T-296/15, Industrias Químicas del Vallés/Комисия

18.7.2016   
            
            
               BG
            
            
               Официален вестник на Европейския съюз
            
            
               C 260/25
            
         Жалба, подадена на 27 април 2016 г. от Industrias Químicas del Vallés, S.A. срещу определението, постановено от Общия съд (трети състав) на 16 февруари 2016 г. по дело T-296/15, Industrias Químicas del Vallés/Комисия
   (Дело C-244/16 P)
   (2016/C 260/32)
   Език на производството: испански
   
      Страни
   
   
      Жалбоподател: Industrias Químicas del Vallés, S.A (представители: C. Fernández Vicién, I. Moreno-Tapia Rivas, C. Vila Gisbert, abogadas)
   
      Друга страна в производството: Европейска комисия
   
      Искания на жалбоподателя
   
   
               —
            
            
               да се отмени определението на Общия съд на Европейския съюз от 16 февруари 2016 г. по дело T-296/15, Industrias Químicas del Vallés, S.A. (IQV) срещу Европейската комисия.
            
         
               —
            
            
               да се обяви за допустима жалбата на IQV за отмяна на Регламент за изпълнение № 2015/408 (1) на Комисията.
            
         
               —
            
            
               да се върне делото на Общия съд на Европейския съюз, за да се произнесе той по същество по дело T-296/15.
            
         
               —
            
            
               да се осъди Европейската комисия да заплати съдебните разноски по настоящото производство.
            
         
      Основания и основни доводи
   
   
               (i)
            
            
               Общият съд е допуснал грешка при прилагане на правото, като е приел в обжалваното определение, че обжалваният регламент е подзаконов акт, който включва мерки за изпълнение по смисъла на член 263, четвърта алинея от Договора за функционирането на Европейския съюз.
            
         
               (ii)
            
            
               Общият съд е допуснал грешка при прилагане на правото, като е приел в обжалваното определение, че недопустимостта на жалбата на IQV срещу обжалвания регламент не лишава IQV от правото му на ефективна правна защита.
            
         
               (iii)
            
            
               Общият съд е допуснал грешка при прилагане на правото, като е приел в обжалваното определение, че IQV не е лично засегнато от обжалвания регламент.
            
         
      (1)  Регламент за изпълнение (ЕС) 2015/408 на Комисията от 11 март 2015 година за прилагането на член 80, параграф 7 от Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за установяване на списък на кандидати за замяна (ОВ L 67, 2015 г., стр. 18).